CELEX: 31987R2060
Language: el
Date: 1987-07-13 00:00:00
Title: Κανονισμός (ΕΟΚ) αριθ. 2060/87 της Επιτροπής της 13ης Ιουλίου 1987 που καθορίζει το ποσό της μειώσεως που εφαρμόζεται στα πλαίσια του ιδιαιτέρου καθεστώτος εισαγωγής αραβοσίτου στην Ισπανία

Avis juridique important

|

31987R2060

Κανονισμός (ΕΟΚ) αριθ. 2060/87 της Επιτροπής της 13ης Ιουλίου 1987 που καθορίζει το ποσό της μειώσεως που εφαρμόζεται στα πλαίσια του ιδιαιτέρου καθεστώτος εισαγωγής αραβοσίτου στην Ισπανία  

Επίσημη Εφημερίδα αριθ. L 193 της 14/07/1987 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 2060/87 ΤΗΣ ΕΠΙΤΡΟΠΗΣ  της 13ης Ιουλίου 1987  που καθορίζει το ποσό της μειώσεως που εφαρμόζεται στα πλαίσια του ιδιαιτέρου καθεστώτος εισαγωγής αραβοσίτου στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1799/87 του Συμβουλίου της 25ης Ιουνίου 1987 σχετικά με το καθεστώς εισαγωγής αραβοσίτου και σόργου στην Ισπανία για την περίοδο 1987-1990 (1), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 2059/87 της Επιτροπής της 13ης Ιουλίου 1987 για λεπτομέρειες εφαρμογής του ιδιαιτέρου καθεστώτος εισαγωγής αραβοσίτου και σόργου στην Ισπανία κατά την περίοδο 1987-1990 (2) έχει προβλέψει το πλαίσιο των λεπτομερειών που εγγυώνται τους στόχους του προαναφερθέντος κανονισμού·  ότι το ποσό της μειώσεως που εφαρμόζεται στην εισφορά αραβοσίτου που εισάγεται στην Ισπανία πρέπει να καθοριστεί σε επίπεδο που να επιτρέπει, αφενός μεν, την εισαγωγή των προβλεπόμενων από τη συμφωνία ποσοτήτων που έλαβε χώρα μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής (3) και, αφετέρου, να αποφύγει διαταραχές της ισπανικής αγοράς σιτηρών·  ότι τα μέτρα που προβλέπονται στον πορόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό της μειώσεως της εισφοράς που προβλέπεται στο άρθρο 3 του κανονισμού (ΕΟΚ) αριθ. 1799/87 καθορίζεται σε 20 ECU ανά τόνο για τον αραβόσιτο.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 170 της 30. 6. 1987. σ. 1.  (2) Βλέπε σ. 6 της παρούσας Επίσημης Εφημερίδας.  (3) ΕΕ αριθ. L 98 της 10. 4. 1987, σ. 1.